Ego Alaidis, ducissa Burgundię, et ego filius ejus, dux Burgundię, notum facimus omnibus presentes litteras inspecturis nos jurasse dilecto et fideli nostro Theobaldo, Campanię et Brię comiti Palatino, quod nos juvaremus ipsum contra comitem Nivernensem et contra omnem creaturam que possit vivere et mori, preterquam contra regem et reginam Francię, et preterquam contra dominos et homines nostros quos habehamus die qua presentes litterę factę fuerunt, quandiu illi homines nostri voluerint coram nobis stare juri, et preter quam contra illos qui tenerent feodum dictorum hominum nostrorum, excepto comite Nivernensi, contra quod juravimus juvare dictum Theobaldum comitem Campanię. Istę autem conventiones durabunt inter nos et prefatum Theobaldum, comitem Campanię, usque dum Hugo dux, filius meus, compleverit vigesimum unum annum, et postquam compleverit vigesimum unum annum, si placet Hugoni, filio meo, ipsi renovabunt et confirmabunt istas conventiones, et si placet Hugoni, filio meo, istę conventiones extunc in antea penitus erunt nullę, et ipsi habebunt se alter erga alterum sicut habebant se antequam presentes litterę essent factę, et sciendum quod non possumus facere alia homagia in fraudem et dolum contra istas conventiones, et si nos id faceremus, nos illud emendaremus ad dictum dictorum archiepiscopi Lugdunensis et episcopi Lingonensis et dictę B. comitissę, vel ad dictum duorum de istis tribus, si isti tres simul interesse non possent; et sciendum quod Hugo, filius meus, juravit, et ego pro ipso, quod ipse Hugo non maritabit se in filiam comitis Roberti, neque in filiam comitis Britannię, vel in filiam comitis Marchię, neque in filiam comitis Bononię, neque in filiam Roberti de Cortenay, neque in filiam Injarrandi de Couciaco, neque in filiam Guidonis de Castellione, neque sororibus, neque neptibus eorumdem, nisi de assensu et voluntate dicti Theobaldi, comitis Campanię. De istis etiam conventionibus tenendis ego A. ducissa, et ego Hugo dux, dedimus pro nobis plegios Wuillelmum de Wirgeio, Ansericum de Monteregali, Clarembaudum de Cappis, Andream de Espisia, Petrum, marescallum Burgundię, qui de mandato nostro juraverunt quod si de istis conventionibus, (quod absit), resiliremus infra mensem quod essent requisiti a reverendis patribus archiepiscopo Lugdunensi et episcopo Lugdunensi et Blancha nobili comitissę Campanię, vel a duobus de istis, si tres non possent insimul esse ad id faciendum, tenerent hostagium apud Trecas, neque exinde exirent usque dum illud plenius emendassemus ad dictum ipsorum trium, vel duorum de istis tribus, si isti tres insimul esse non possent ad id faciendum, et etiam ad majorem istius rei securitatem nos dedimus potestatem dicto archiepiscopo Lugdunensi et episcopo Lingonensi quod si exiremus de istis conventionibus quod ipsi, vel alter eorum, posset in personas nostras excommunicationis et in terras nostras interdicti sententias promulgare per concordationem suam et comitissę, si ipsi tres possent insimul esse ad id faciendum vel ad concordationem duorum de illis tribus, si ipsi tres insimul esse non possent et sententias tamdiu tenerent archiepiscopo Lugdunensi et episcopo Lingonensi quod illud dicto comiti emendassemus, quotiescumque etiam de istis conventionibus exiremus, usque ad terminum superius nominatum dicti plegii nostri tenerent ostagium apud Trecas postquam essent requisiti modo supradicto, et archiepiscopo Lugdunensi et episcopo Lingonensi tenerentur in personas nostras et terram nostram sententias promulgare modo superius nominato. In cujus rei testimonium ego Alaidis, ducissa Burgundię, presentibus litteris sigillum meum apponi feci. Ego vero dux quia sigillum nundum habebam, sigillo dominę et matris ducissę fui contentus. Actum est hoc anno Domini millesimo CC°XL°VII° mense julio.